Steve Averill hadde en kort karriere som punksangeren Steve Rapid i bandet The Radiators from Space. Men han innså begrensningene i sin egen stemme, og følte han fikk uttrykke seg friere gjennom design og kunst. Derfor gikk han tilbake til sin jobb som reklamedesigner i Arrow Publishing. Det var for øvrig Averill som foreslo U2 som navn på den irske gruppen da Adam Clayton ville bytte ut det daværende «The Hype».